26.12.18

ישיבת ועדה פיזית

נוכחים: צוות מינהל קהילתי: הדס צין (עו"ק)

הנהלה: שרית חפץ (יו"ר ועדה פיזית), נתנאל פישר (יו"ר המנהל)

חברי הועדה הפיזית: תמר רייטר (יו"ר ועדה פיזית), דלית ארמוזה, לביא ביגמן, יובל שיפריס, הרב בגין קלימי, תרצה שקד ברטוב, יפעה קליין

מיקום: מינהל קהילתי 'גנים', דהומיי 7

על סדר היום:

1. עדכונים
2. קולומביה
3. מטרות הועדה הפיזית ותפקידה

תוכנית פינוי בינוי קולומביה:

עמדת המנהל- כנראה שלא תוגש התנגדות לתכנית עצמה אלא נכתוב נקודות שצריך לתת עליהם את הדעת ולמצוא להם מענה.

* כיכר קולומביה- מקסיקו- יש צורך להוסיף את תכנון הכיכר לתוכנית על מנת שתיתן פתרון חלקי ביותר לבעיית התחבורתית שתיווצר בעקבות ריבוי הרכבים ברחוב
* מציאת פתרון למיקום גני הילדים במהלך כל תקופת הבניה ולחצרות
* סטייה ניכרת- להגביל את מספר יחידות הדיור שלא ניתן יהיה להוסיף מעבר למה שמצוין בתוכנית (408).

הערות של חברי הועדה:

* חשוב להוסיף למסמך בקשה לערוך בדיקת התכנות תחבורתית של הפרויקט תוך כדי התחשבות בתוכניות רבות שעתידות להבנות במרחב. לגבי בה"ת לא קיבלנו פיתרון או תשובה מספקים מהיזם. ברגע שיהיה בה"ת- נוכל לקמט את הצפיפות ולהבין איזה פתרונות יש לבקש
* מספר גני הילדים- מספר גני הילדים ככל הנראה לא יענה על הצורך. כדאי לבקש התחייבות של גורמי עירייה רלוונטיים לפתיחת גנים גם בקומות העליונות של מבנה הציבור המתוכנן ו/או במקומות נוספים בשכונה כתנאי לטופס 4

ביום חמישי ה 3.1.19 ההנהלה תדון בנושא

מטרות הועדה הפיזית ותפקידה:

בשביל לפעול בצורה נכונה, בואו נחלום רגע את השכונה שלנו, נגדיר מה מטרת העל שלנו ומה היעדים בדרך אליה.

יפעה: ברגע שהחלום/ חזון שלנו יהיה ברור יהיה לנו קל יותר לרתום עוד שותפים ואנשי מקצוע מהעירייה. היעדים צריכים להיות מדידים כדי שנדע לאן לשאוף, איפה אפשר להתגמש ואיך מתקדמים מיעד ליעד. שווה לחשוב בהמשך איך מתחברים לעוד מנהלים סביב נקודות עליהם נסכים כדי ליצור תוקף משמעותי יותר לאמירה שלנו ולהצליח לגייס גורמי עירייה.

חלום: באיזה שכונה נרצה לחיות בעוד עשור?

שכונה בעלת נראות אסטטית ונעימה, שכונה מתפקדת ובעלת שירותים יעילים וטובים. שכונה נגישה שמספקת מקומות תעסוקה, פעילויות פנאי, תחבורה ציבורית יעילה ובניינים הבנויים בצורה איכותית וראויה למגורים.

פרמטרים:

* תכלול של כלל הפרויקטים בשכונה- להבין את הקשרים וההשפעות בין כל הפרויקטים
* שלביות בביצוע בין הפרטי והציבורי
* תיעדוף בניה במתחמים אדומים
* לקבוע פרמטרים לצפיפות מקסימלית, שצ"פ, שטחי מסחר, תחבורה, מבני ציבור
* הגדלת משרה של מתכננת אורבנית ושל דרג מקצועי בהתאם לצורך.
* פינוי בינוי שניתן לתחזק ולא יהפוך לעול על השכונה- איזורים משותפים להשכרה לטובת ועד הבית

עקרונות מנחים/ מאבק:

1. ליצור שיתופי פעולה עם מנהלים אחרים שעוברים תהליכים דומים. להגיע יחד עם דרישות ברורות וליצור כוח משמעותי
2. קרקעות משלימות כתנאי להתחדשות שפויה
3. להסביר מה רע במצב הקיים (למה אנחנו לא עומדים בתנאים. להפחיד? )
4. ליצור קשרים עם פוליטיקאים ואנשי מפתח, להראות להם את הנתונים ולהזמין אותם לסיורים בשטח (חברי ועדה מחוזית, מקומית, חברי מועצה, מנהלת להתחדשות עירונית).
5. ליצור לחץ ציבורי תקשורתי ושימוש בפייסבוק של מקבלי החלטות כדרך להפעיל לחץ
6. גיוס תקצוב לפרויקט
7. להביא עוד תושבים להשתתף במהלכים משמעותיים

למידה:

* מה קורה במקומות אחרים? ללמוד ממקומות בעולם בהם אנשים חיים טוב בצפיפות.
* שליטה בנתונים (איזה תוכניות כיום על הפרק)- למידה של נתונים רלוונטיים לשכונה ששלנו

משימות:

* לביא- הכנת נייר עמדה- דף מסרים עם נתונים קצרים ודוגמאות לפתרונות. לתת דגש על היתרונות בהתחדשות העירונית ולשים דגש על איך משפרים את התוכניות ולא תוקעים אותם. להבין איך מציגים את הדברים כך שמקבלי החלטות יבינו שהם מרוויחים. איזה נתונים צריך לאסוף? להגדיר ולבקש עזרה בהשגת הנתונים.
* דלית- רשימת אנשים שצריך לדבר איתם- חברי מועצה, חברי ועדה מקומית ומחוזית
* הרב בגין- גיוס אנשים נוספים לוועדה
* יובל- יצירת בנק מטרות
* לגייס אנשי תקשורת שגרים בשכונה ויכולים להפיץ ידיעות כשצריך (?)